Document ID: /roh_data/filtered/Billingualer_Corpus_interleaved-de-rm.jsonl.gz/429

This is a text translated from German to Rumantsch Grischun.
Interreg-Kommunikationsplattform in der Schweiz

Zur Begleitung von INTERREG III richtet das Staatssekretariat für Wirtschaft seco in Zusammenarbeit mit dem Bundesamt für Raumentwicklung in der Schweiz eine Kommunikationsplattform ein. Das Ziel dieser Plattform besteht darin, den gegenseitigen Austausch von Erfahrungen, Know-how und innovativen Ideen zwischen den einzelnen Regionen in der Schweiz und im übrigen Europa zu fördern. Auf diese Weise soll langfristig ein tragfähiges und durchsichtiges transeuropäisches Netzwerk entstehen.

Das INTERREG-Programm ist von der EU Anfang 2000 ein zweites Mal verlängert worden. Es läuft unter dem Titel INTERREG III bis Ende 2006 weiter. Seit der Lancierung von INTERREG I im Jahr 1990 sind in den Schweizer Grenzregionen weit über 400 grenzüberschreitende Projekte in den Bereichen Bildung und Forschung, Kultur, Tourismus, Wirtschaft usw. realisiert worden.

Die verschiedenen Kommunikationsangebote und -dienstleistungen des seco beruhen auf drei Säulen: attraktive Internet-Plattform, differenzierte Print-Medien und netzwerkorientierte Veranstaltungen. Um die Wirkung der einzelnen Kommunikationsinstrumente zu verstärken, sind die drei Säulen untereinander verknüpft.

Säule 1: Internet

Die erste Säule umfasst die INTERREG-Website www.interreg.ch. Sie dient als Plattform für den elektronischen Informationsaustausch via Internet und ist seit Mitte September 2000 auf dem Netz abrufbar. Inhaltlich zeichnet sie sich durch fünf Schwerpunkte aus:

- Basisinformationen zu INTERREG I, II und III

- Datenbank zu den verschiedenen INTERREG-Projekten

- User können Berichte, Formulare und weitere Unterlagen herunterladen oder direkt bestellen

- Diskussionsforum für interessierte Kreise im In-und Ausland

- Diverse Links zu themenverwandten in- und ausländischen Websites

Säule 2: Printmedien

Die zweite Säule setzt sich aus dem INTERREG-Newsletter und dem INTERREG-Bulletin zusammen, die beim seco kostenlos abonniert werden können. Der Newsletter informiert zweimal jährlich in Kurzform über neue Entwicklungen und Projekte, verweist auf Neuigkeiten der Website und enthält überdies eine Agenda zu Fachveranstaltungen. Im Bulletin wird mit Hintergrund-Reportagen und Porträts einmal jährlich vertiefter über das INTERREG-Programm berichtet. Zudem ermöglicht das Bulletin die Vernetzung mit RegioPlus, dem nationalen Programm der Schweiz zur Förderung des ländlichen Raums, das ebenfalls über eine Informationsplattform verfügt.

Säule 3: Veranstaltungen

Die dritte Säule umfasst INTERREG-Seminare, die jährlich für alle am Programm interessierten Kreise in der Schweiz durchgeführt werden, sowie eine Wanderausstellung zu INTERREG, die sich beim seco buchen lässt. Die Ausstellung stellt verschiedene INTERREG-Projekte mit Schweizer Beteiligung vor und informiert darüber, wie INTERREG III organisatorisch abläuft. Die Besucherinnen und Besucher lernen verschiedene Regionen der Schweiz und Europas näher kennen und sehen, was mit INTERREG in diesen Regionen bereits erreicht worden ist. Ferner gibt die Ausstellung einen Einblick in das Verhältnis der Schweiz zu Europa sowie in das Aufgabengebiet der transnationalen Zusammenarbeit, einem Sonderbereich von INTERREG.

Die einzelnen Angebote und Dienstleistungen, welche Teil der neuen Kommunikationsplattform sind, tragen dazu bei, die Nutzung des Programms INTERREG zu fördern und allfällige Schwierigkeiten in der Projektrealisierung durch Kommunikation und Kooperation zu überwinden. Nicht zuletzt entstehen durch die Vernetzung auch Anreize, neue Projekte zu gründen.

Wie funktioniert das INTERREG-Programm?

INTERREG-Gelder sind keine Subventions-, sondern Fördergelder. Das heisst: Wer Unterstützung wünscht, muss zusammen mit ausländischen Partnern die Initiative ergreifen, ein konkretes Projekt vorlegen, dieses zu mindestens 50 Prozent selbst finanzieren und glaubhaft darlegen, dass das Projekt auch nach der Förderphase selbsttragend weitergeführt werden kann. Gefordert sind also Innovationsgeist, Offenheit und Unternehmertum. Die Erfahrungen zeigen, dass in der Schweiz und im angrenzenden Europa viele dieser Voraussetzungen vorhanden sind. Für weitere Informationen: www.interreg.ch.

Gremium: Departement des Innern und der Volkswirtschaft Graubünden

Quelle: dt Amt für Raumplanung

Data: 08.11.2000

Plattafurma da communicaziun Interreg en Svizra

En collavuraziun cun l'uffizi federal da svilup dal territori endrizza il secretariat da stadi per economia seco en Svizra ina plattafurma da communicaziun per accumpagnar INTERREG III. La finamira da questa plattafurma è da promover il barat vicendaivel d'experientschas, know-how e d'ideas innovativas tranter las singulas regiuns en Svizra e l'ulteriura Europa. A lunga vista vul ins sviluppar uschia ina rait transeuropeica solida e transparenta.

L'entschatta 2000 ha la UE prolungà per la segunda giada il program INTERREG. Quel cuntinuescha vinavant sut il titel INTERREG III tochen la fin dal 2006. Dapi che INTERREG I è vegnì lantschà l'onn 1990 han ins pudì realisar en las regiuns da cunfin svizras passa 400 projects internaziunals en ils secturs furmaziun e perscrutaziun, cultura, turissem, economia e.u.v.

Las differentas purschidas ed ils differents servetschs da communicaziun dal seco sa basan sin trais pitgas: ina plattafurma attractiva en l'internet, meds da massa stampads differenziads ed occurrenzas en connex cun la rait. Per rinforzar l'effect dals singuls instruments da communicaziun èn las trais pitgas colliadas ina cun l'autra.

Pitga 1: Internet

L'emprima pitga sa cumpona dal website INTERREG www.interreg.ch. El serva sco plattafurma per il barat electronic d'infurmaziuns via internet ed è accessibel sin la rait dapi la mesadad da settember 2000. Il cuntegn sa divida en tschintg puncts principals:

- infurmaziuns da basa davart INTERREG I, II e III

- banca da datas davart ils differents projects INTERREG

- utilisaders ed utilisadras pon chargiar giu u empustar directamain rapports, formulars ed ulteriurs documents

- forum da discussiun per circuls interessads en Svizra ed a l'exteriur

- divers links a websites cun sumegliants temas en Svizra ed a l'exteriur

Pitga 2: Meds da massa stampads

La segunda pitga furman la newsletter INTERREG ed il bulletin INTERREG ch'ins po abunar gratuitamain dal seco. La newsletter infurmescha duas giadas l'onn en furma curta davart novs svilups e projects, rinviescha a novas chaussas sin il website e cuntegna in'agenda da las occurrenzas professiunalas specificas. Il bulletin infurmescha ina giada l'onn cun reportaschas fundadas e purtrets detagliads davart il program INTERREG. Ultra da quai pussibilitescha el la colliaziun cun RegioPlus, il program naziunal da la Svizra per promover il spazi rural che dispona medemamain d'ina plattafurma d'infurmaziun.

Pitga 3: Occurrenzas

La terza pitga cumpiglia seminaris dad INTERREG che vegnan organisads mintg'onn per tut ils circuls interessads en Svizra, sco er in'exposiziun ambulanta davart INTERREG ch'ins po reservar tar il seco. L'exposiziun preschenta differents projects INTERREG cun participaziun svizra ed infurmescha davart l'organisaziun dad INTERREG III. Las visitadras ed ils visitaders emprendan a conuscher meglier las diversas regiuns da la Svizra e da l'Europa e vesan tge ch'ins ha gia pudì realisar cun INTERREG en questas regiuns. Ultra da quai dat l'exposiziun invista en la relaziun da la Svizra cun l'Europa sco er en il champ d'incumbensas da la collavuraziun transnaziunala, in sectur spezial dad INTERREG. Las singulas purschidas ed ils singuls servetschs che tutgan tar la nova plattafurma da communicaziun gidan a promover l'utilisaziun dal program INTERREG ed a superar eventualas difficultads pertutgant la realisaziun dal project cun sustegn da la communicaziun e cooperaziun. La rait dat betg il davos er impuls per crear novs projects.

Co funcziunescha il program INTERREG?

Ils daners dad INTERREG n'èn betg daners da subvenziun, mabain daners da promoziun. Quai vul dir: tgi che giavischa sustegn sto prender l'iniziativa ensemen cun partenaris da l'exteriur, preschentar in project concret, finanziar sez almain 50 pertschient da quel e cumprovar a moda vardaivla ch'il project sa porta finanzialmain sez er suenter la fasa da promoziun. Dumandads èn damai in spiert innovativ, avertadad ed iniziativa. Las experientschas mussan che bleras da questas premissas èn avant maun en Svizra ed en l'Europa cunfinanta. Per ulteriuras infurmaziuns: www.interreg.ch.

Gremi: departament da l'intern e da l'economia publica dal Grischun

Funtauna: rg uffizi da planisaziun

Data: 08.11.2000